Aynur Doğan, 2008
**Aynur Doğan** (\* 1-a marto 1975 en Cemisgezek, Turkio) estas unu el la plej konataj kantistinoj de Turkio kaj reprezentantino de la kurda kulturo.

Aynur Doğan estas simbolo, ikono de la kurda kulturo, ĉar pere de ŝiaj tradiciaj, melankoliaj popolkantoj (Alevo-baladoj) pri la vivo kaj suferado de la kurda popolo, ŝi ankaŭ disvastigas pli ol 300-jaraĝan muzikan historion. La tekstoj de ŝiaj kantoj precipe temas pri virinoj kaj konas nekredeblan sukceson inter kurdoj.

Muzike ŝi provas miksi kurdan kun okcidentan muzikon, kreante sian propran stilon kaj interpreti sian tradician repertuaron en moderna kaj nova maniero.

Vivkuro
-------

Aynur Doğan naskiĝis en la turka provinco Tunceli en Orienta Anatolio. Ŝi iris al lernjeo en Tunceli kaj poste en Elazığ. Ĉe la komenco de la naŭdekaj jaroj, ŝi transloĝiĝis kun ŝia familio al Istanbulo kie ŝi studis ĉe mezlernejo.

En Istanbulo, kie kulturoj, lingvoj, tutmondaj vidpunktoj kaj muzikstiloj el la tuta mondo kunfandiĝas, Doğan ankaŭ prenis muziklecionojn ĉe *Arif Sağ,* muziklernejo por sazo/baglamo (tr : bağlama) kaj notkantadon. Poste ŝi studis kantadon kun Begüm Erdem kaj Aşkın Metiner.

Muzikoproduktado
----------------

En 2002 aperis ŝia unua albumo : *Seyir*.

Pro la filmo *Gönül Yarası* de Yavuz Turguls, Aynur Doğan fariĝis en 2005 la unua artistino kiu senpere kantis kurde en la turka filmo "Hejiroke". Ŝi estas ankaŭ videbla en la dokumenta filmo *Istanbul Hatırası* / *Köprüyü Geçmek* -Transiri la pontojn" de Faith Akins el la sama jaro.

Samjare ŝi alportas kantojn por la albumo *Bahar* de Kardeş Türkülers, samkiel por la albumo Miraz de Mikail Aslan. En 2005 eldoniĝis ŝia albumo *Nupel*. Ŝi kunlaboras kun pluraj famaj kantistoj interalie kun Sertab Erener (kanto *Dewo Dewo*)

Yüksel Yavuz, filmisto de nekomercaj filmoj (tiel nomataj '[Autorenfilm aŭtorfilmoj]') uzis ŝian kanton *Keçe Kurdan* (kurda knabino) en la dokumenta filmo *Close-up Kurdistan.*

Diskaro
-------

* *Ateş Yanmayınca*
* 2002 *Seyir*
* 2004 *Keçe Kurdan* (turka - *Kürt Kizi* "Kurda knabino")
* 2005 *Nûpel* (turka *Yeni Sayfa*, "nova paĝo")
* 2008 Güldünya Şarkıları - Çeşitli Sanatçılar (2008) kun Qumrike (Kumrucuk)
* 2010 *Rewend*
* 2013 *Hevra (Kune)*
* 2016 *Hawniyaz*

Eksteraj ligiloj
----------------

* Kategorio Aynur Doğan en la Vikimedia Komunejo (Multrimedaj datumoj)

* (angla, kurda, turka) videoj sur la oficiala retejo de Aynur : http://www.aynurdogan.net

* Susanne Schanda : Die reine Stimme von Aynur (La pura voĉo de Aynur)*.* Norient Arkivigite je 2018-01-12 per la retarkivo Wayback Machine, 25-a de januaro 2009

* سیقای کوردی : Izlesene videoj Arkivigite je 2018-01-12 per la retarkivo Wayback Machine

Notoj kaj referencoj
--------------------

1. ↑  Noto : kantado kaj muziko estas intime ligitaj en la kulturo de la aleva religia komunumo, la dua plej granda en Turkio. (->Die reine Stimme von Aynur).
2. 1 2  (angla, kurda, turka) About Aynur
3. ↑  (angla) Aynur Arkivigite je 2018-01-12 per la retarkivo Wayback Machine, Bozar, 2018, alirite la 10-an de januaro 2018.

|  |  |
| --- | --- |
| Bibliotekoj | * PeEnEo: 600675
* GND: 1011645149
* LCCN: no2008099850
* VIAF: 31812337
* ISNI: 0000 0001 1948 1017
* SUDOC: 22712605X
* BNF: 16971355b
* MBA: c0445a1a-33bc-4f87-97af-3b8e8afb911a 89a7e51f-2bcb-44a6-865a-1d78fec642e4, c0445a1a-33bc-4f87-97af-3b8e8afb911a
 |